Diari Oficial de la Generalitat Valenciana


Sumari del DOGV 4073, del 28-08-2001 (2001/7604)

RESOLUCIÓ de 18 de juny de 2001, de la Direcció General d'Indústria i Energia, per la qual s'autoritza administrativament la instal·lació de la línia elèctrica a 132 kV, doble circuit, entre la subestació Vall d'Alba (entrada/eixida) i la línia elèctrica que connecta les subestacions de la Plana i Benicarló a la província de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7604


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 18 de juny de 2001, de la Direcció General d'Indústria i Energia, per la qual s'autoritza administrativament la instal·lació de la línia elèctrica a 132 kV, doble circuit, entre la subestació Vall d'Alba (entrada/eixida) i la línia elèctrica que connecta les subestacions de la Plana i Benicarló a la província de Castelló. [2001/7604]
  
Vist l'expedient incoat pel Servei Territorial d'Indústria i Energia de Castelló, a instància d'Iberdrola, SA, relatiu al projecte de línia elèctrica a 132 kV, doble circuit, entrada i eixida en la subestació de Vall d'Alba, de la línia elèctrica la Plana-Benicarló.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en la Llei 54/1997, de 27 de novembre, del Sector Elèctric; en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i en la Llei 2/1989, de 3 de març, de la Generalitat Valenciana sobre Impacte Ambiental.
  
Atés que durant el període d'informació pública no s'hi han presentat al·legacions i que, amb data 21 de gener de 2001, la Conselleria de Medi Ambient va formular Declaració d'Impacte Ambiental amb caràcter favorable, a efectes únicament ambientals, del projecte de línia aèria d'energia elèctrica a 132 kV, doble circuit, al terme municipal de Vall d'Alba (Castelló), sempre que aquesta s'execute d'acord amb la documentació presentada i amb les condicions de l'apartat segon de la resolució en la qual es dicta la Declaració d'Impacte Ambiental.
  
Atés que la finalitat que es persegueix amb l'establiment de la línia és millorar la qualitat de servei i de subministrament d'energia elèctrica de la zona.
  
Vist l'informe emés pel Servei Territorial d'Indústria i Energia.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA la instal·lació de la línia elèctrica a 132 kV, doble circuit, entre la subestació Vall d'Alba (entrada/eixida) i la línia elèctrica que connecta les subestacions de la Plana i Benicarló, a la província de Castelló, les característiques principals de la qual són les següents:
  
- Tensió nominal: 132 kV.
  
- Nombre de circuits: 2.
  
- Longitud: 36 m.
  
- Conductor: cable alumini-acer de 281,1 mm2 de secció, tipus Hawk.
  
- Potència màxima que es transportarà per circuit: 131MVA.
  
- Nombre de cables de terra i característiques: 2, d'acer galvanitzat de 50 mm2.
  
- Origen: suport núm. 74 bis de la línia que uneix les subestacions de la Plana i Benicarló.
  
- Final: pòrtic de la subestació de Vall d'Alba.
  
Segon
  
Aprovar el projecte d'execució que s'ajustarà a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 3 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de Castelló a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
A més a més, s'hauran de complir les condicions mediambientals descrites en la Declaració d'Impacte Ambiental de la Conselleria de Medi Ambient de 19 de gener de 2001.
  
La present resolució s'emet sense perjudici i independentment de les llicències, els permisos o les autoritzacions que pogueren ser necessaris per a la realització de les instal·lacions, d'acord amb la corresponent legislació sectorial o amb altres disposicions que resulten aplicables.
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptats des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 18 de juny de 2001.- El director general d'Indústria i Energia: José Monzonís Salvia.